KISKŐRÖS VÁROS POLGÁRMESTERE
ELŐTERJESZTÉS
(a Képviselő-testület 2012. november 14-i ülésére)
TÁRGY: LOMJÁNSZKINÉ KOTHENCZ KATALIN LAKÁSBÉRLETI JOGVISZONYÁNAK MEGHOSSZABBÍTÁSA 

Kiskőrös Város Önkormányzata 2004. november 02. napjától 2009. november 01. napjáig terjedő, 5 éves időtartamra bérbe adta Lomjánszkiné Kothencz Katalin részére a kiskőrösi 2458 hrsz-ú, természetben Kiskőrös, Mészáros L. u. 22. szám 5. ajtószám alatt lévő, 2 szoba komfortos, 64 m2 alapterületű lakást.

A lakásbérleti jogviszony a Képviselő- testület döntése alapján kétszer meghosszabbításra került, legutóbbi alkalommal a Képviselő- testület 99/2010. számú határozata alapján, 2012. október 31. napjáig. Lomjánszkiné Kothencz Katalin három kiskorú gyermekével él a nevezett lakásban, akiket egyedül, alkalmi munkákból nevel. Figyelemmel a család anyagi helyzetére lakásproblémájukat önhibájukon kívül nem tudják megoldani, ezért a bérlő a lakásbérleti jogviszonya ismételt meghosszabbítását kérte. 
A Kőröskom Kft., mint vagyonkezelő 2012. október 19. napján kelt igazolása szerint az ügyfél hátralékkal nem rendelkezik.
A lakások és helyiségek bérletéről, elidegenítéséről, valamint a lakáscélú támogatásokról szóló 6/1994. (V.12.) 6/A. §-a értelmében ,,Az Egészségügyi és Szociálpolitikai Bizottság javaslatára, a Képviselő- testület által meghozott döntés alapján, a bérbeadó a határozott időre szóló lakásbérleti jogviszonyt- amennyiben a bérlő lakásproblémáját önhibáján kívül nem tudja megoldani- határozott, alkalmanként legfeljebb 2 évi időtartamra meghosszabbíthatja.” 
A lakásbérleti szerződést szükséges, hogy a felek közjegyzői okiratba foglalják, amelynek különleges bizonyító ereje van arra nézve, hogy a nyilatkozatot az okiratban szereplő személy ott, akkor és oly módon tette meg, ahogy a szerződésben szerepel. A közjegyzői okirat alapján – peres eljárás nélkül – közvetlen bírósági végrehajtást lehet kérni. A közjegyzői okiratba foglalás díját bérlő vállalta. 
A fentiekre tekintettel javasolom, hogy a Képviselő-testület – figyelemmel arra, hogy a család a lakásproblémáját önhibáján kívül nem tudja megoldani – Lomjánszkiné Kothencz Katalin lakásbérleti jogviszonyát a határozat mellékletét képező lakásbérleti szerződéstervezetben előírt módosításokkal hosszabbítsa meg, határozott időtartamra, 2012. november 01. napjától 2013. október 31. napjáig, amennyiben azt az Egészségügyi és Szociálpolitikai Bizottság is javasolja azt.
Kiskőrös, 2012. október 29.

Domonyi László sk.


polgármester
HATÁROZAT-TERVEZET

1. A Képviselő-testület - az Egészségügyi és Szociálpolitikai Bizottság …/2012. számú határozata; valamint a lakások és helyiségek bérletéről, elidegenítéséről, valamint a lakáscélú támogatásokról szóló 6/1994. (V.12.) 6/A. §-a alapján - figyelemmel arra, hogy a család a lakásproblémáját önhibáján kívül nem tudja megoldani, az Önkormányzat üzleti vagyonát képező; kiskőrösi 2458 hrsz-ú, természetben Kiskőrös, Mészáros L. u. 22. szám 5. ajtószám alatt lévő, 2 szoba komfortos, 64 m2 alapterületű lakás bérbevételére, Lomjánszkiné Kothencz Katalinnal megkötött szerződését 2012. november 01. napjától 2013. október 31. napjáig, a határozat mellékletét képező lakásbérleti szerződéstervezetben előírt módosításokkal meghosszabbítja.
2. A Képviselő-testület felhatalmazza a polgármestert a határozat mellékletét képező lakásbérleti szerződés közjegyzői okiratba foglalását követő aláírására.
Felelős:
polgármester

Határidő: 
2012. november 20.
1. sz. melléklet a …/2012. sz. Képviselő- testületi határozathoz

LAKÁSBÉRLETI SZERZŐDÉS
a módosításokkal egységes szerkezetben
tervezet
amely létrejött egyrészről Kiskőrös Város Önkormányzata (6200 Kiskőrös, Petőfi tér 1.), mint bérbeadó (továbbiakban: Bérbeadó), másrészről

Lomjánszkiné Kothencz Katalin (születési neve: Kothencz Katalin, született: Kiskőrös; 1964. év június hónap 04. napján; anyja születési neve: Bránya Katalin) 6200 Kiskőrös, Mészáros Lőrinc utca 22. szám 5. ajtószám alatti lakos, mint bérlő (továbbiakban: Bérlő) között az alulírott napon és helyen, az alábbi feltételek mellett:
I. Előzmény
1. Bérbeadó Kiskőrös Város Önkormányzat Képviselő-testülete Egészségügyi és Szociálpolitikai Bizottsága 620/2004. (Kettőezer- negyedik évi hatszázhúsz) számú  határozata alapján bérbe adta, Bérlő bérbe vette a Kiskőrös Város Önkormányzata üzleti vagyonát képező, Kiskőrös belterület 2458 (Kettőezer-négyszázötvennyolc) helyrajzi számú, 64 (Hatvannégy) négyzetméter alapterületű, természetben 

Kiskőrös, Mészáros Lőrinc utca 22. szám földszint 5. ajtószám

alatt lévő 2 (Két) szoba, 1 (Egy) konyha,  1 (Egy) fürdőszoba, 1 (Egy) wc, 1 (Egy) éléskamra, 1 (Egy) közlekedő és 1 (Egy) tároló helyiségekből álló komfortos lakást,  2004. (Kettőezer- négy) év november hónap 02. (Második) napjától 2009. (Kettőezer- kilenc) év november 01. (Első)  napjáig terjedő 5 (Öt) éves időtartamra.

A lakásbérleti szerződés első alkalommal a Képviselő- testület 108/2009. (Kettőezer- kilencedik évi száznyolc) számú határozata alapján 2010. (Kettőezer- tíz) év október hónap 31. (Harmincegyedik) napjáig, második alkalommal a Képviselő- testület 99/2010. (Kettőezer- tízedik évi kilencvenkilenc) számú határozata alapján 2012. (Kettőezer- tizenkettő) év október hónap 31. (Harmincegyedik) napjáig meghosszabbításra került.

2. Bérbeadó és Bérlő az 1. pontban megjelölt lakás bérbevételére megkötött szerződését a Képviselő- testület …/2012. (Kettőezer- tizenkettedik évi ……) számú határozata alapján közös megegyezéssel 2012. (Kettőezer- tizenkettő)  év november hónap 01. (Első) napjától 2013. (Kettőezer- tizenhárom) év október hónap 31. (Harmincegyedik) napjáig jelen szerződésben előírt módosításokkal meghosszabbítják.
II. Jogok, kötelezettségek
1. Bérlő a lakás használatáért előre, minden hónap 15. (Tizenötödik) napjáig a lakások és helyiségek bérletéről, elidegenítéséről, valamint a lakáscélú támogatásokról szóló 6/1994. (V.12.) önk. rendeletében meghatározott mindenkori lakbért köteles fizetni Bérbeadónak, a lakást üzemeltető KŐRÖSKOM Kommunális Szolgáltató Kft. (6200 Kiskőrös, Petőfi Sándor út 108.) OTP Bank Nyrt.-nél vezetett 11732057-20020103-00000000 számú számlájára. A havi lakbér mértéke jelen szerződés aláírásakor négyzetméterenként 156,- Ft (Százötvenhat forint), összesen havi 9.984,- Ft (Kilencezer-kilencszáznyolcvannégy forint).
2. A bérlemény használatával együttjáró költségek (villanyáram, gáz, víz stb.) Bérlőt terhelik. Bérlő a bérleti díjon felül fizeti a lakás közüzemi díjait, a közös költségeket, a lakásbiztosítás, hulladékszállítás díját, valamint a bérlet tartama alatt esetleg felmerülő egyéb terheket (pl: kommunális adó stb.). 

Bérlő a bérlemény használatával együttjáró költségeket közvetlenül a szolgáltató szervezetnek fizeti.

3. Bérlő a közüzemi szolgáltatások, közös költségek, lakásbiztosítás; hulladékszállítás valamint az egyéb terhek díjainak befizetését igazoló eredeti bizonylatokat a számlákon található fizetési határidőt követő hónap 15. (Tizenötödik) és 20. (Huszadik) napja között köteles a lakások üzemeltetőjének bemutatni. A lakások üzemeltetője a Kőröskom Kft. (6200 Kiskőrös, Petőfi Sándor út 108.; e-mail: info@koroskom.hu.; tel/fax:78/312-536). 

4. A bérleti díj, vagy a bérlemény használatával együtt járó költségek a szerződés 1. (Első) pontjában foglalt határidőig történő meg nem fizetése, valamint a fizetést igazoló bizonylatok 3. (Harmadik) pont szerinti be nem mutatása esetén Bérbeadó köteles Bérlőt - következményekre figyelmeztetéssel - a teljesítésre írásban felszólítani. Ha Bérlő a felszólításnak 8 (Nyolc) napon belül nem tesz eleget, Bérbeadó 15 (Tizenöt) napon belül írásban felmondással élhet.

5. Bérlő kötelezettséget vállal a nemzeti vagyonról szóló 2011. évi CXCVI tv. 11. § (11) bekezdés rendelkezéseiben foglaltakra.

6. Bérbeadó gondoskodik:

a.) az épület karbantartásáról,

b.) az épület központi berendezéseinek állandó üzemképes állapotáról,

c.) az épület felújítása, illetőleg a vezetékrendszer meghibásodása miatt a lakáson belül szükséges munkák elvégzéséről.


7. Bérlő köteles gondoskodni a lakás burkolatainak, ajtóinak, ablakainak és a lakás berendezéseinek karbantartásáról, felújításáról, illetőleg azok pótlásáról, cseréjéről; a lakás előtti közös használatú épületrész (folyosó, lépcsőház stb.) és a lakás előtti közterület tisztántartásáról. Az ezzel kapcsolatos költségek viselése Bérlőt terheli.

8. Bérlő a lakásbérleti szerződés fennállása alatt köteles életvitelszerűen a lakásban lakni. Bérlő a lakásból történő 2 (Kettő) hónapot meghaladó távollétét és annak időtartamát köteles írásban Bérbeadó részére bejelenteni. A 2 (Kettő) hónapot meghaladó indokolatlan távollét szerződésszegésnek minősül és megalapozza a bérleti szerződés felmondását. A távollét okának fennállását az orvos, a munkáltató, a tanintézet vezetőjének igazolásával, illetőleg más, hitelesnek elfogadható okirattal kell igazolni.

9. Bérlő és a vele együttlakó személyek a lakást rendeltetésszerűen, a szerződésben foglaltaknak megfelelően használhatják. Bérbeadó a rendeltetésszerű használatot, valamint a szerződésben foglalt kötelezettségek teljesítését - Bérlő szükségtelen háborítása nélkül, előzetes bejelentést követően – ellenőrizheti. Bérlő arra alkalmas időben a lakásba történő bejutást biztosítani, és az ellenőrzést tűrni köteles.

10. Bérlő a lakásba házastársát, gyermekét, befogadott gyermekének gyermekét, valamint szülőjét Bérbeadó hozzájárulása nélkül is befogadhatja. Bérlő Bérbeadó írásbeli hozzájárulásával a lakásba befogadhatja élettársát és testvérét, ha azok saját lakással nem rendelkeznek. Bérbeadó hozzájárulása nélküli befogadás szerződésszegésnek minősül és megalapozza a lakásbérleti szerződés felmondását.

11. A bérleményben háziállat nem tartható Bérbeadó előzetes írásbeli hozzájárulása nélkül.

12. A lakásbérleti szerződés megszűnik, ha:

a.) Szerződő Felek a szerződést közös megegyezéssel megszüntetik,

b.) a lakás megsemmisül,

c.) az arra jogosult felmond, 

d.) Bérlő meghal és nincs a lakásbérleti jog folytatására jogosult személy,

e.) Bérlő a lakást elcseréli, 

f.) Bérlőt a Magyar Köztársaság területéről kiutasították,

g.) Bérlő lakásbérleti jogviszonyát a bíróság megszünteti,

h.) Bérlő lakásbérleti jogviszonya hatósági határozat folytán megszűnik,

i.) a szerződésben foglalt határozott idő letelik, vagy feltétel bekövetkezik.
13.  Bérbeadó részéről történő egyoldalú felmondással szűnik meg a szerződés, amennyiben

a.) Bérlő írásos felszólítás ellenére nem tesz eleget a bérlemény használatával együttjáró, határidőben történő fizetési kötelezettségének,

b.) Bérlő, vagy a vele együtt élő személyek az együttélés követelményeivel ellentétes, botrányos, tűrhetetlen magatartást tanúsítanak,

c.) Bérlő vagy családtagja a lakást, illetve felszerelési tárgyait nem rendeltetésszerűen használja, vagy a többi bérlőt akadályozza bérleményük rendeltetésszerű használatában,

d.) Bérlő elmulasztja az őt terhelő karbantartási kötelezettséget,

e.) Bérlő a lakást 2 (Kettő) hónapot meghaladó időre bejelentés és indokolás nélkül elhagyta,

f.) Bérlő Bérbeadó írásos engedélye nélkül a bérleti szerződés 10. (Tizedik) pontjában megnevezetteken kívül más személyt befogad a bérleménybe,

g.) Bérlő bármilyen jogcímen a bérlemény fekvése szerinti településen ingatlanhoz jut,

h.) a lakás átalakításra, korszerűsítésre, lebontásra kerül,

i.) Bérlő egyéb szerződésszegése esetén.

14. Ha Bérlő a szerződésben vállalt, vagy jogszabályban előírt egyéb lényeges kötelezettségét Bérbeadó által írásban megjelölt határidőben nem teljesíti, Bérbeadó a határidőt követő 15 (Tizenöt) napon belül írásban felmondással élhet.

15. Ha Bérlő vagy a vele együttlakó személyek magatartása szolgál a felmondás alapjául, Bérbeadó köteles Bérlőt - a következményekre figyelmeztetéssel - a magatartás megszüntetésére vagy megismétlésétől való tartózkodásra a tudomására jutástól számított 8 (Nyolc) napon belül írásban felszólítani. A felmondást az alapjául szolgáló magatartás folytatásától vagy megismétlésétől számított 8 (Nyolc) napon belül írásban kell közölni.

16. A felmondást nem kell előzetes felszólításnak megelőznie, ha a kifogásolt magatartás olyan súlyos, hogy Bérbeadótól a szerződés fenntartását nem lehet elvárni. A felmondást a tudomásra jutástól számított 8 (Nyolc) napon belül írásban kell közölni.

17. Bérlő és a vele együtt lakó személyek a bérleti szerződés bármely okból történő megszűnése után – kivéve, ha a szerződés érvényességi ideje meghosszabbításra kerül - elhelyezésre nem tarthatnak igényt, a bérleti jogviszonyt nem folytathatják. Bérbeadónak elhelyezési, illetve kártérítési kötelezettsége nincs.

18. Jelen szerződés a határozott idő elteltével vagy a feltétel bekövetkezésével minden további jognyilatkozat vagy jogcselekmény nélkül hatályát veszti. Ilyen esetben a szerződés nem alakul át határozatlan idejű jogviszonnyá.

19. Bérlő vállalja, hogy a bérleti jogviszony bármilyen jogcímen történő megszűnése esetén - ha jogszabály másként nem rendelkezik - sem maga, sem a vele együtt költözők, illetve együtt lakók stb. részére másik lakást, elhelyezést, illetve pénzbeli térítést nem igényel.

20. Bérlő, illetve Bérlővel együtt költöző személyek jogcím nélküli lakáshasználóvá válnak, ha a lakásbérleti szerződésben vállalt kötelezettségeiknek maradéktalanul nem tesznek eleget.

21. Bérbeadó részére a lakást jogcím nélkül használó lakáshasználati díjat köteles fizetni, amelynek mértéke:

- a jogcím nélküli használat első 2 (Kettő) hónapjában a lakásra megállapított lakbérrel azonos összeg, ezt követően

- további 10 (Tíz) hónapig annak kétszerese,

- 1 (Egy) éven túl annak háromszorosa.

22. Bérbeadó és Bérlő megállapodnak, hogy a lakást Bérlő teszi rendeltetésszerű használatra alkalmassá a beköltözéskor – kivéve a komfortfokozatnak megfelelő lakásberendezéseket - erre való tekintettel a lakás birtokba vételét követően a falfestés, mázolás elvégzésére Bérlő vállal kötelezettséget.
23. Bérlő jelen szerződés aláírásával feltétlen és visszavonhatatlan kötelezettséget vállal arra, hogy a bérleti szerződés akár a szerződésben, akár az 1993.évi LXXVIII. törvényben szabályozott bármely okból történő megszűnése esetén az ingatlant azonnal, minden további feltétel nélkül Bérbeadó rendelkezésére bocsájtja, abból kiköltözik, a lakást kiüríti és Bérbeadó birtokába visszaadja a bérleti jogviszony megszűnését követő napon.
24. Bérlő kötelezettséget vállal arra, hogy amennyiben a fentiek szerint birtokbaadási kötelezettségének határidőben nem tesz eleget, Bérbeadónak jogában áll az ingatlant birtokba venni, illetve erre vonatkozóan az illetékes hatóság előtt a végrehajtási eljárást megindítani. Erre tekintettel Bérlő jelen szerződés aláírásával feltétlenül és visszavonhatatlanul, időbeli korlátozás nélkül tűrési kötelezettséget vállal arra az esetre, ha Bérbeadó élni kíván tulajdonosi, illetve igényérvényesítési jogával.

25. Szerződő Felek megállapodnak, hogy jelen lakásbérleti szerződést közjegyzői okiratba foglalják, amelynek különleges bizonyító ereje abban áll, hogy közhiteles módon igazolja, hogy a benne foglalt nyilatkozatot az okiratban szereplő személy megtette. A közjegyzői okirat alapján a szerződés jogosultja bírósági peres eljárás nélkül élhet a közvetlen bírósági végrehajtás kérésének lehetőségével, amennyiben jelen szerződésben vállalt kötelezettség önkéntes teljesítése elmarad. Az okirat végrehajtási záradékkal történő ellátását követően kikényszeríthetővé válik.
26. Szerződő Felek megállapodnak, hogy a közjegyzői okiratba foglalás díja Bérlőt terheli.

27. Szerződésben nem szabályozott kérdésekben a Polgári Törvénykönyvről szóló 1959. évi IV. törvény, a lakások és helyiségek bérletéről, valamint elidegenítésükre vonatkozó egyes szabályokról szóló, többször módosított 1993. évi LXXVIII. törvény. valamint a lakások és helyiségek bérletéről, elidegenítéséről, valamint a lakáscélú támogatásokról szóló 6/1994. (V.12.) önkormányzati rendelet rendelkezései az irányadók.

K i s k ő r ö s, 2012. november    .

Kiskőrös Város Önkormányzata,

mint bérbeadó képviseletében:

Domonyi László                                                                  Lomjánszkiné Kothencz Katalin
   polgármester                                                                                          bérlő

Ellenjegyzem:

                             dr. Csertő Gyula                                  

                                       jegyző

